钦定古今图书集成/明伦汇编/氏族典/第497卷 > 《四川总志》 > 邓攸
## 钦定古今图书集成/明伦汇编/氏族典/第497卷 > 《四川总志》 > 邓攸

按《晋书邓攸传》：“攸字伯道，平阳襄陵人。祖殷，为中庶
子，攸举灼然二品，为吴王文学，历转吏部郎，出为河
东太守。永嘉末，没于石勒，勒以为参军，给车马。勒过
泗水，攸负妻子而逃。又遇贼，掠其牛马，步走担其儿
及其弟子绥。度不能两全，乃弃其子而去。至江东，元
帝以为太子中庶子。时吴郡阙守，帝以授攸。在郡刑”
政清明，百姓欢悦。拜侍中。岁馀，转吏部尚书。永昌中，
为护军将军。咸和元年卒。